《满庭芳·惕忱七十初度，逸兄为谱满庭芳词，并属赓和，书以寿之》
清代·魏元戴

零落霜毫，南窗珍重，拈来又祝诗人。声存操变，玉轸唱泠泠。

唤起冰车铁马，江天外、一抹难平。休孤负，明珠照席，沈醉梦无痕。

新新。有覆盎，长安哭遍，八表同昏。对庭花冉冉，泪共年深。

却羡春归杖履，掀髯笑、性僻耽吟。滔滔是，孔门季次，终不作家臣。

作者简介：1867-1929，南昌县人。光绪二十九年进士，考功郎。